Įmonės kodas: 111550441

PVM mokėtojo kodas: LT115504410

Duomenys kaupiami ir

saugomi Juridinių asmenų registre

Nacionalinio visuomenės sveikatos centro prie SAM

Kauno departamentui

K. Petrausko g. 24, 44156, Kaunas

Dėl UAB „Anderus“ plokščių gamybos iš poliuretano atliekų R. Kalantos g. 49, Kaunas PVSV ataskaitos

Žemiau pateikiame atsakymus į Nacionalinio visuomenės sveikatos centro prie SAM Kauno departamento 2018 m. birželio 8 d. rašte Nr. (2-11 14.3.4 E)2-25174 pateiktas pastabas:

1. Atsižvelgiant į pastabą, Ataskaitos 3.3 skyrius patikslintas informacija:

"*PŪV metu bus naudojamos kietųjų poliuretano putų atliekos. Sudėtis jų visų vienoda - kietosios putos*." (Pridėta nuotrauka 1 pav.).

Norime atkreipti dėmesį, kad Ataskaitos 3.3 skyriuje nurodyta jog supresuotos plokštės maksimalūs matmenys - 1200 x 1300 mm, storis nuo 10 iki 50 mm, o galutinis tankis nuo 500 iki 800 kg/m³. Atsižvelgiant į pastabą Ataskaitos 3.3 skyrius patikslintas informacija:

"*Poliuretano plokštės gali būti gaminamos įvairaus storio t. y. 1-5 cm, priklausomai nuo užsakymo pagal poreikį*". Taip pat, atsižvelgiant į pastabą, pateiktos vizualizacijos (4 pav.).

*"Plokštės kaitinimas t. y. gaminimas trunka 10 - 12 min., maišymas su difenilmetandiizocianatu 0,5 val., malimas ir presavimas į briketus vyks ištisai darbo metu"*.

1. Atsižvelgiant į pastabą, Ataskaitos 3.3 skyrius patikslintas informacija:

"*Atliekos bus priimamos iš juridinių asmenų. Suteptos, sulietos, suklijuotos ar kitaip užterštos atliekos nebus priimamos ir grąžinamos savininkui*."

"*Šiam procesui bus naudojami įprasti rankiniai įrankiai - laužtuvas, kirstukas, replės*".

"*Valymui bus naudojamas "Roto-Sieve" būgninis sijotuvas su magnetiniu separatoriumi*".

Atsižvelgiant į pastabą, triukšmo modeliavime buvo įvertintas sijotuvo skleidžiamas triukšmas. Išsami informacija pateikta 5.3 skyriuje.

1. Atsižvelgiant į pastabą, Ataskaitos 3.3, 5.1 ir 5.2 skyriai patikslinti informacija:

"*Orui nuo perdirbimo linijos ištraukti bus sumontuota ištraukiamoji ventiliacija su galingu ištraukiamuoju ventiliatoriumi KUB T120. Jo ištraukiamoji galia 7045 m3/val. Virš presavimo linijos bus įrengta ištraukiamoji stoginė, o jos galuose oro imtuvai. Oras bus įsiurbiamas per 8 vietas. Kadangi ištraukiamoji jėga bus didelė, net ir atidarius duris į lauką, oro srautas bus siurbiamas į ventiliacijos angas, todėl į aplinką per duris ar plyšius teršalai nesiskverbs*".

Taip pat pridėta ištraukiamosios ventiliacijos nuotrauka (3 pav.).

Atsižvelgiant į pastabą, Ataskaitos 3.3 skyrius papildytas informacija:

"*Gamybos proceso trukmė 10-12 min. Prieš presuojant, žaliava uždaroje maišyklėje 0,5 val. maišoma su difenilmetandiizocianatu, siekiant gero išsimaišymo. Išmaišius, žaliava patenka į presavimo liniją*".

1. Ataskaitos 11 psl. 3 pav. vadinama „žaliava iš šaldytuvų“ vadinama poliuretanas su metalo ir kitų medžiagų priemaišomis (pvz. smulkinti šaldytuvų korpusai). Atsižvelgiant į pastabą patikslintas buvęs 3 pav. (dabar 6 pav.).
2. Atsižvelgiant į pastabą, Ataskaitos 4 priede pateiktas Registrų centro išrašas, įrodantis nuomotojo nuosavybės teisę į pastatą, unik Nr. 1995-0006-7041.

Norime atkreipti dėmesį, kad nuomos sutarties 1.4 p. atsispindi, kad šalys susitaria jog pastatas bus naudojamas gamybos ir sandėliavimo veiklai vykdyti. Atsižvelgiant į pastabą, Ataskaitos 4 priede pateiktas nuomotojo sutikimas su konkrečia planuojama veikla.

Norime atkreipti Jūsų dėmesį, kad Ataskaitos 8 ir 10 skyriuose yra nurodyta, kad SAZ įregistravimui bus gautas sklypo savininko sutikimas.

1. Atsižvelgiant į pastabą, ataskaitos 5.1 skyrius papildytas informacija:

"*Oro taršos prevencijai nuo pagamintų plokščių pjaustymo ir kt. procesų bus naudojami mobilūs nusiurbėjai su filtrais. Nusiurbėjai bus pastatomi šalia įrenginių, susiurbtos atliekos, sulaikytos filtruose, bus panaudotos pakartotinai arba perduodamos atliekų tvarkytojams*".

Pagal Užsakovo pateiktą naujausią informaciją, bus naudojamas ne elektrinis krautuvas Linde E16P (informacija apie šį krautuvą panaikinta), o dyzelinis krautuvas JCB TLT35D (Ataskaita patikslinta informacija apie šį krautuvą). Atsižvelgiant į pastabą buvo permodeliuota triukšmo ir oro taršos sklaida, įvertinant oro taršą nuo krautuvo, bei tai, kad jis skleis didesnį triukšmo lygį nei anksčiau planuotas elektrinis krautuvas. Informacija pateikta atitinkamai Ataskaitos 3.3, 5.1, 5.3 skyriuose ir 4 priede.

1. Pagal Užsakovo pateiktą naujausią informaciją, rekuperatorius naudojamas nebus todėl iš ataskaitos buvo ištrintas. Atsižvelgiant į pastabą, Ataskaitos 3.3, 5.1 ir 5.2 skyriai patikslinti informacija:

"*Orui nuo perdirbimo linijos ištraukti bus sumontuota ištraukiamoji ventiliacija su galingu ištraukiamuoju ventiliatoriumi KUB T120. Jo ištraukiamoji galia 7045 m3/val. Virš presavimo linijos bus įrengta ištraukiamoji stoginė, o jos galuose oro imtuvai. Oras bus įsiurbiamas per 8 vietas. Kadangi ištraukiamoji jėga bus didelė, net ir atidarius duris į lauką, oro srautas bus siurbiamas į ventiliacijos angas, todėl į aplinką per duris ar plyšius teršalai nesiskverbs*".

Taip pat, atsižvelgiant į vėdinimo sprendinius, buvo permodeliuota oro taršos ir kvapų sklaida, įvertinant, kad ventiliacijos ištraukiamoji galia yra 7045 m3/val. (išsami informacija pateikta 5.1 ir 5.2 skyriuose). Triukšmo modeliavime buvo papildomai įvertintas ventiliatorius *KUB T120* (išsami informacija pateikta 5.3 skyriuje).

1. Atsižvelgiant į pastabą, Ataskaitos 5.1 skyrius patikslintas informacija:

"*Atsižvelgiant į Lietuvoje naudojamų automobilių vidutinį 15 m. amžių, skaičiavimuose buvo vertinami automobiliai, kurių variklių darbinis tūris 0,8-2,0 l bei atitiks PC Euro 3 – 98/69/EC I technologiją. Skaičiavimuose priimama, kad iš/į teritoriją atvyksiančių lengvųjų automobilių 40 % sudarys dyzeliniai, o 60 % – benzininiai automobiliai. Skaičiavimuose pasirinkta vertinti nepalankesnę situaciją, kuomet PŪV veikloje eksploatuojamos dyzelinį kurą naudojančios > 32 t svorio HD Euro III - 2000 sunkiasvorės transporto priemonės*."

1. Atsižvelgiant į pastabą, buvo permodeliuota oro tarša, įvertinant UAB "R & R IDEAS" planuojamos ūkinės veiklos taršos šaltinius. Informacija pateikta 5.1 skyriuje.
2. Atsižvelgiant į pastabą, Ataskaitos 5.3 skyrius patikslintas informacija:

*"PŪV veiklos organizatorius aikštelės nenuomoja, joje automobilius parkuoja ir kitų įmonių darbuotojai bei klientai t. y. aikštelė yra bendro naudojimo. Dėl šios priežasties ji nevertinama kaip įmonės taršos šaltinis".*

1. Atsižvelgiant į pastabą, Ataskaitos 4 priede pateiktas dokumentas, kuriame įrašytas patvirtinimas apie seniūnijoje vykusios viešos ekspozicijos pabaigą.
2. Norime atkreipti Jūsų dėmesį, kad Užsakovas patikslino PŪV darbo laiką: PŪV bus vykdoma dviem pamainomis nuo 6 val. ryto iki 22 val. vakaro. Rytinė pamaina 6-15 val., popietinė pamaina 13-22 val.

Atsižvelgiant į aktualią infoemaciją, Ataskaitos 3.3. skyrius patikslintas informacija:

"*PŪV bus vykdoma dviem pamainomis nuo 6 val. ryto iki 22 val. vakaro. Rytinė pamaina 6-15 val., popietinė pamaina 13-22 val. Sunkiasvoris transportas atvyks tik dienos metu*."

Taip pat, atsižvelgiant į planuojamas darbo valandas, buvo permodeliuota oro taršos, kvapų ir triukšmo sklaida. Išsami informacija pateikta 5.1, 5.2 ir 5.3 skyriuose.

Vadovaujantis 2011 m. gegužės 13 d. Sveikatos apsaugos ministro įsakymo Nr. V-474 "Dėl Lietuvos Respublikos planuojamos ūkinės veiklos poveikio aplinkai vertinimo įstatyme nenumatytų poveikio visuomenės sveikatai vertinimo atlikimo atvejų nustatymo ir tvarkos aprašo patvirtinimo ir įgaliojimų suteikimo" 27 p., teikiama Ataskaita paskelbta interneto svetainėje <https://www.cowi.com/about/contacts-and-offices/pvsv>.

Norime atkreipti Jūsų dėmesį, kad vadovaujantis minėtu punktu, teikiama tik elektroninė ataskaitos versija.

PRIDEDAMA. Poveikio visuomenės sveikatai vertinimo ataskaita CD laikmenoje.

Visuomenės sveikatos specialistė Milda Andriūnaitė

Milda Andriūnaitė, tel. 8 671 84579, miat@cowi.lt